Diari Oficial de la Generalitat Valenciana


Sumari del DOGV 2509, del 17-05-1995 (1995/834725)

DECRET 69/1995, de 18 d'abril, del Govern Valencià, pel qual s'aprova el Pla d'Utilització d'Aigua per a Reg de la Comunitat General de Regants de Montesa (València).
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/04/18/69/dof/vci/html**

### Dades del document

Número de DOGV
:   2509

Data del DOGV
:   17-05-1995

Secció del DOGV
:   DISPOSICIONS GENERALS

Número del document
:   1995/834725


Data del document
:   18-04-1995

Organisme emissor
:   Conselleria d'Agricultura, Pesca i Alimentació

Tipus de document
:   Decret

DECRET 69/1995, de 18 d'abril, del Govern Valencià, pel qual s'aprova el Pla d'Utilització d'Aigua per a Reg de la Comunitat General de Regants de Montesa (València).   
A l'empara de l'Ordre de 20 de gener, de 1994, del conseller d'Agricultura, Pesca i Alimentació, la Comunitat General de Regants de Montesa sol·licità ajuda per a realitzar obres relacionades amb la utilització de l'aigua de reg, d'acord amb el que disposa el Decret 47/1987, de 13 d'abril, del Govern Valencià.  
Una vegada estudiada la seua petició, com també les de la resta de comunitats de regants que acudiren a la convocatòria, s'observà la necessitat de redactar un pla d'utilització d'aigües per a reg en quatre comunitats, sent-ne una la Comunitat General de Regants de Montesa, i així, es va establir en l'Ordre d'11 de maig, de 1994, de la Conselleria d'Agricultura, Pesca i Alimentació.  
Redactat aquest pla, que té per objecte aconseguir un estalvi substancial d'aigua, introduint el sistema de reg localitzat i millorant notablement la gestió de l'aigua, i conformement al que disposa l'article 6 del decret anteriorment esmentat, va ser sotmés a informació pública al llarg dels 30 dies preceptius, i posat a la disposició dels interessats en l'Ajuntament de Montesa, sense que s'hi presentaren al·legacions.  
Per això, d'acord amb el que estableix l'article 7 del Decret 47/1987, de 13 d'abril, procedeix sotmetre al Govern Valencià l'aprovació definitiva del pla esmentat.  
Per això, a proposta del conseller d'Agricultura, Pesca i Alimentació, i amb la deliberació prèvia del Govern Valencià en la reunió de 18 d'abril de 1995,  
DECRETE:  
Article primer  
Queda aprovat el Pla d'Utilització d'Aigua per a Reg de la Comunitat General de Regants de Montesa (València).  
Article segon  
Les obres contingudes en aquest es classifiquen d'interés general, conformement al que disposa l'article 16 del Decret 47/1987, de 13 d'abril, del Govern Valencià, pel qual es desplega la Llei 7/1987, de 22 de desembre, sobre utilització d'aigua per a reg.  
Article tercer  
La Comunitat General de Regants de Montesa finançarà i executarà les obres i gaudirà d'una subvenció de la Generalitat Valenciana del 50% del pressupost d'aquestes aprovades per la Conselleria d'Agricultura, Pesca i Alimentació.  
DISPOSICIó FINAL  
Primera  
Es faculta el conseller d'Agricultura, Pesca i Alimentació perquè, en l'àmbit de les seues atribucions, dicte les disposicions que calguen en el desenvolupament i l'aplicació del que disposa aquest decret.  
Segona  
El present decret vigeix des de l'endemà de la publica-ció en el Diari Oficial de la Generalitat Valenciana.  
   
Valencia, 18 d'abril de 1995  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI